NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 542/2012

217a

S t a n o v i s k o

**výboru Národnej rady Slovenskej republiky o výsledku prerokovania návrhu na voľbu predsedu Najvyššieho kontrolného úradu Slovenskej republiky a podpredsedu Najvyššieho kontrolného úradu Slovenskej republiky (tlač 217)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor NR SR pre financie a rozpočet ako gestorský výbor podáva Národnej rade Slovenskej republiky v súlade s § 110 zákona NR SR č. 350/1996 Z. z. o rokovacom poriadku NR SR v znení neskorších predpisov a s čl. 3 volebného poriadkuo voľbe a odvolávaní funkcionárov toto stanovisko o prerokovaní návrhu na voľbu predsedu Najvyššieho kontrolného úradu Slovenskej republiky a podpredsedu Najvyššieho kontrolného úradu Slovenskej republiky (tlač 217)

Predseda Národnej rady Slovenskej republiky v rozhodnutí č. 203 zo 7. septembra 2012 určil voľbu predsedu Najvyššieho kontrolného úradu Slovenskej republiky a podpredsedu Najvyššieho kontrolného úradu Slovenskej republiky, ktorá sa bude konať na 7. schôdzi NR SR.

I.

Dňa 24. augusta 2012 bol doručený predsedovi Národnej rady SR návrh kandidáta na voľbu predsedu Najvyššieho kontrolného úradu Slovenskej republiky poslancami NR SR Jánom Figeľom, Pavlom Hrušovským, Igorom Matovičom, Jozefom Viskupičom, Bélom Bugárom, Lászlóm Solymosom, Pavlom Frešom, Ľudovítom Kaníkom, Richardom Sulíkom a Jurajom Miškovom, ktorí navrhujú **Ing. Kamila Krnáča**.

Dňa 7. septembra 2012 bol doručený predsedovi Národnej rady SR návrh kandidáta na voľbu podpredsedu Najvyššieho kontrolného úradu Slovenskej republiky za poslanca NR SR Mikuláša Hubu, ktorý navrhuje **JUDr. Milana Galandu**.

Návrh na voľbu predsedu Najvyššieho kontrolného úradu Slovenskej republiky a podpredsedu Najvyššieho kontrolného úradu Slovenskej republiky (tlač 217) pridelil predseda Národnej rady Slovenskej republiky svojím rozhodnutím č. 203 zo 7. septembra 2012 Výboru NR SR pre financie a rozpočet na prerokovanie a zaujatie stanoviska **do 17. septembra 2012**.

Výbor NR SR pre financie a rozpočet predložené návrhy prerokoval na svojom zasadnutí dňa 13. septembra 2012 a prijal k nim uznesenie č. 76.

Výbor preskúmal splnenie podmienok navrhovaných kandidátov podľa čl. 61 ods. 2 Ústavy SR a § 110 ods. 1 zákona č. 350/1996 Z. z. o rokovacom poriadku v znení neskorších predpisov a posúdil, že návrhy kandidátov boli podané v súlade s čl. 2 volebného poriadkuo voľbe a odvolávaní funkcionárov, v termíne stanovenom podľa rozhodnutia predsedu NR SR a obsahuje požadované náležitosti na voľbu predsedu a podpredsedu NKÚ SR.

Na rokovanie výboru boli prizvaní kandidáti na voľbu predsedu a podpredsedu NKÚ SR, aby predstavili zámer svojho pôsobenia vo funkcii.

II.

Zároveň Výbor NR SR pre financie a rozpočet (ako gestorský výbor) uznesením č. 77 z 13. septembra 2012 schválil stanovisko výboru k návrhu na voľbu predsedu Najvyššieho kontrolného úradu Slovenskej republiky a podpredsedu Najvyššieho kontrolného úradu Slovenskej republiky (tlač 217a)

Určil poslanca Daniela Duchoňa za spravodajcu výboru.

Výbor ho poveril predniesť stanovisko výboru na schôdzi NR SR.

Návrh uznesenia Národnej rady Slovenskej republiky je prílohou tohto stanoviska.

Bratislava 13. septembra 2012

**Daniel D u c h o ň, v.r.**

**predseda**

**Výboru NR SR pre financie a rozpočet**

NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 542/2012

**N á v r h**

**U z n e s e n i a**

**Národnej rady Slovenskej republiky**

**z ...... septembra 2012**

k návrhu na voľbu predsedu Najvyššieho kontrolného úradu Slovenskej republiky a podpredsedu Najvyššieho kontrolného úradu Slovenskej republiky (tlač 217)

Národná rada Slovenskej republiky

**zvolila**

podľa čl. 61 ods. 1 Ústavy Slovenskej republiky a podľa § 110 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

za predsedu Najvyššieho kontrolného úradu Slovenskej republiky

...........................

za podpredsedu Najvyššieho kontrolného úradu Slovenskej republiky

...........................

na funkčné obdobie sedem rokov, ktoré začne plynúť ...... ......... 2012